НАРОДНО ЧИТАЛИЩЕ „СТЕФАН КАРАДЖА – 1941 ГОДИНА”

 С. ЧЕРНООКОВО, ОБЩ. ГЕН. ТОШЕВО, ОБЛ. ДОБРИЧ

 Д О К Л А Д

 ЗА РАБОТАТА НА НЧ „СТЕФАН КАРАДЖА -1941 ГОДИНА”

 ПРЕЗ 2020 ГОДИНА

Читалището е самоуправляващо се културно-просветно сдружение със статут на юридическо лице с нестопанска цел. То е основния културно-образователен център в селото. Тук се запазват и предават традициите, обичаите и фолклорът на идните поколения. Това е мястото където чрез културните си изяви разнообразяваме живота на местното население.

Докладът за дейността на НЧ „Стефан Караджа – 1941 година” е свързан с изпълнението на дейностите по Годишната програма за развитие на читалищната дейност, разработена въз основа на чл. 26(2) от ЗНЧ и Културния календар на читалището приет на заседание на читалищното настоятелство. Същия е приет на Общо отчетно събрание проведено на 19.02.2021 г. За да се изпълнят тези приоритетни точки от много голямо значение е финансовото обезпечение на читалището.

КУЛТУРНО-МАСОВА ДЕЙНОСТ

Изминалата 2020 година измина под знака на Пандемията от Корона вируса. Това се отрази неминуемо и на нашата дейност. Почти всички запланувани културни мероприятия се провалиха заради наложените ни ограничения и мерки. Хората изпаднаха в страх от заразата и това дълго време ще даде отражение.

В началото на 2020 година успяхме да си отпразнуваме зимните празници като Бабин ден, Петльов ден, Трифон Зарезан и Осми март. Читалищното настоятелство организира всички празници в селото. Това го доказваме с присъствието на хората. И с това приключваме културната година. Въпреки всичко читалищното настоятелство се е стремяло щом като се по-разхлабят мерки да организираме по-нещичко. През лятната ваканция успяхме да направим Спортния празник с децата, който стана традиция. През септември месец организирахме екскурзия по Историческия парк в Неофит Рилски и до р. Камчия, и от която останахме много доволни. Въпреки забраните децата се организира и се подготвиха сами да коледуват из село.

Заради пандемията се отмениха две важни за нас събития Патронния празник на читалището и Земляческата среща и неможахме да проведем. Нашите самодейни състави не са взели никакво участие през годината по културния календар поради отменени както регионални, така и национални мероприятия.

БИБЛИОТЕЧНА ДЕЙНОСТ

– През 2020 година макар средствата да не стигат ние се стремим да набавяме най-необходимата литература и абонираме вестници и списания според интересите на своите читатели с отпуснати средства от Общината като за 2020 г. бяха намалени на половина. През годината получихме дарение от 61 книги от Общината предоставени от Съюза на писателите.Библиотеката разполага с 8533 библ. Единици. Читателите стават все по-малко.

 МАТЕРИАЛНА БАЗА

През отчетния период нямаме направени никакви ремонтни дейности. От три години настояваме и пишем докладни до Общината да се ремонтират стълбите и плочите пред сградата защото са изкъртени и начупени. Да се доизградят местата на оградата там където липсва.

Изказвам благодарност към кметския наместник Георги Момчев, който винаги помага за поддържането на парка и хигиената около сградата. Парка се изчисти от паднали и сухи дървета, храстите са премахнати, остана само да се почистят клоните когато се позатопли времето.

С пенсионерския клуб сме като едно цяло. Работим съвместно и си помагаме. Хората в село останаха малко за да се делим на читалище и пенсионерски клуб.

Финансово годината приключихме с разплатени всички задължения. За съжаление през 2020 година доста от общинските средства бяха спрени заради пандемията.

 ИЗГОТВИЛ

 ЧИТ.СЕКРЕТАР – Р.ТАНКОВА